สุนัขจรจัดบริเวณพื้นที่ใกล้ MRT บางพลัด ชอบออกมาขับไล่-ทำร้ายผู้สัญจรผ่าน โดยเฉพาะอย่างยิ่ง ช่วงเวลา 19.00 น. จนถึง 24.00 น. โดยผู้อยู่อาศัยได้แจ้งไปยังสำนักงานเขตบางพลัดมากกว่า 10 ครั้ง แต่กลับได้รับคำตอบว่าสุนัขไม่ดุร้าย, ไม่พบสุนัข ตลอดจนไปถึงการอ้างว่าให้ผู้ที่ให้อาหารสุนัขจรจัดทำการล้อมรั้วแล้ว และผลลัพธ์ที่เกิดขึ้นชาวบ้านที่อาศัยอยู่บริเวณนี้ยังได้รับความเดือดร้อนจากสุนัขจรจัดกลุ่มนี้ดังนี้
- ผู้ที่โดยสารรถไฟฟ้า MRT ไม่สามารถใช้รถไฟฟ้าในช่วงดึกได้เพราะหากเดินผ่านบริเวณดังกล่าว จะโดนสุนัขวิ่งเข้ามาทำร้าย จึงต้องลงที่สถานี่ใกล้เคียง และนั่งรถมอเตอร์ไซค์รับจ้าง หรือแท็กซี่ต่อเพื่อกลับที่พัก
- เด็กและคนชรา มักถูกสุนัขจรจัดพุ่งเข้ามาทำร้ายมากกว่าคนกลุ่มอื่น ทำให้บริเวณนี้ไม่เป็นพื้นที่ปลอดภัยสำหรับเด็กและคนชรา
- บริเวณดังกล่าวมีรถผ่านไปมาด้วยความรวดเร็ว หลายครั้งที่สุนัขพุ่งออกมาทำร้ายทำให้มีหลายท่านตกใจจนตกจากทางเท้าและเกือบถูกรถชน 
- สุนัขมีนิสัยหวงพื้นที่มาก ทำให้ผู้ที่เดินผ่านบริเวณดังกล่าวต้องหลีกไปเดินบริเวณริมทางเท้าที่ติดกับถนน หรือบางครั้งต้องลงไปเดินบนถนนเพื่อหนีสุนัขจรจัด

*** เพิ่มเติม จากการสังเกตการลงพื้นที่ของเจ้าหน้าที่ เจ้าหน้าที่มักถามผู้ที่ให้อาหารสุนัขว่าสุนัขมีนิสัยอย่างไร และมีใครเดือดร้อนจากสุนัขกลุ่มนี้บ้าง ซึ่งคำตอบที่ได้ก็จะได้ว่าสุนัขไม่ดุร้าย ไม่มีใครได้รับความเดือดร้อน ซึ่งอยากให้ท่านไตร่ตรองถึงความสมเหตุสมผล ด้วยข้อสนับสนุนที่ว่า
1. สุนัขย่อมเป็นมิตรแก่เจ้าของ-ผู้ให้อาหารมากกว่าผู้ที่ไม่รู้จัก
2. ผู้ที่ให้อาหารสุนัข ไม่ได้รับความเดือดร้อน ไม่ตกอยู่ในสถานการณ์ที่อันตรายเหมือนผู้ที่สัญจรผ่าน
3. ถ้าสุนัขกลุ่มนี้ไม่สร้างปัญหาจริง ทำไมถึงยังมีผู้แจ้งปัญหาอยู่เรื่อยๆ โดยไม่ได้มีผู้แจ้งแค่ 1-2 คน แต่เท่าที่ทราบ มีผู้แจ้งเป็นจำนวนมากกว่าหลักสิบคน